CELEX: C2004/284/23
Language: da
Date: 2004-11-20 00:00:00
Title: Sag C-419/04: Anmodning om præjudiciel afgørelse forelagt ved dom afsagt den 21. september 2004 af Cour d'appel de Poitiers (2. Civile Afdeling) i sagen Conseil général de la Vienne mod Directeur général des douanes et droits indirects

20.11.2004   
            
            
               DA
            
            
               Den Europæiske Unions Tidende
            
            
               C 284/11
            
         Anmodning om præjudiciel afgørelse forelagt ved dom afsagt den 21. september 2004 af Cour d'appel de Poitiers (2. Civile Afdeling) i sagen Conseil général de la Vienne mod Directeur général des douanes et droits indirects
   (Sag C-419/04)
   (2004/C 284/23)
   Ved dom afsagt den 21. september 2004, indgået til Domstolens Justitskontor den 30. september 2004, har Cour d'appel de Poitiers (2. Civile Afdeling) i sagen Conseil général de la Vienne mod Directeur général des douanes et droits indirects forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Skal artikel 871 i EF-toldkodeksen vedrørende efteropkrævning af toldskyld fortolkes således, at den indfører en nødvendig og bindende procedure, hvis tilsidesættelse indebærer ugyldighed, når de nationale toldmyndigheder under efteropkrævningsproceduren har udtrykt tvivl vedrørende en godtroende afgiftspligtig, for så vidt angår rækkevidden af kriterierne for efteropkrævning eller fritagelse for told, som beroede på toldskyld, der var unddraget, idet den ikke blev bogført på det tidspunkt, hvor den burde have været opkrævet, og som vedrørte en eventuel medregning i købsprisen for audiovisuelt udstyr fra en canadisk leverandør af en fast afgift, der obligatorisk blev opkrævet ved entréen til den forlystelsespark, hvor nævnte udstyr blev anvendt, uanset om den besøgende, som havde erlagt denne afgift, havde profiteret af nævnte udstyr?